Diari Oficial de la Generalitat Valenciana


Sumari del DOGV 8678, del 15-11-2019 (2019/10318)

RESOLUCIÓ de 7 de novembre de 2019, del president de l'Institut Valencià de Cultura, per a la concessió de subvencions destinades al foment d'activitats musicals com ara l'organització de festivals, cursos de perfeccionament musical, concursos, projectes musicals de caràcter singular, gires i projectes de producció musical, durant els mesos de gener a novembre de 2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8678

Data del DOGV
:   15-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10990


Data del document
:   07-11-2019

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de novembre de 2019, del president de l'Institut Valencià de Cultura, per a la concessió de subvencions destinades al foment d'activitats musicals com ara l'organització de festivals, cursos de perfeccionament musical, concursos, projectes musicals de caràcter singular, gires i projectes de producció musical, durant els mesos de gener a novembre de 2019. [2019/10351]  
  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 23.05.2019 del president de l'Institut Valencià de Cultura, de convocatòria de subvencions destinades al foment d'activitats musicals tals com l'organització de festivals, cursos de perfeccionament musical, concursos, projectes musicals de caràcter singular, gires i projectes de producció musical, durant els mesos de gener a novembre de 2019 (DOGV 8559, 30.05.2019), i en atenció a la següent:  
  
  
Exposició de fets  
  
Primer. La Resolució del 23.05.2019, del president de l'Institut Valencià de Cultura, té en consideració les bases reguladores aprovades mitjançant l'Ordre 33/2016, de 18 de juliol, de la Conselleria d'Educació, Investigació, Cultura i Esport, per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
Segon. De conformitat amb el que preveu el resolc 3r.1 de la convocatòria, el termini de presentació de sol·licituds era de vint dies hàbils, a comptar de l'endemà de la publicació de la convocatòria, per la qual cosa va finalitzar el 28.06.2019, i s'han presentat dos-cents setanta-dos (272) sol·licituds per part de les diferents persones físiques i jurídiques interessades.  
Tercer. En atenció al que disposa l'article 6, epígraf 3.3, de l'Ordre 33/2016, de 18 de juliol, de bases reguladores, la Comissió Tècnica de Valoració, nomenada per Resolució de 11.07.2019 del president de l'Institut Valencià de Cultura, degudament constituïda i reunida en sessió plenària els dies 11 de juliol i 25 i 26 de setembre de 2019, ha portat a efecte l'estudi dels expedients i ha valorat les sol·licituds d'acord amb els criteris objectius d'atorgament continguts en l'article 3, epígraf 3.3.1, de l'Ordre 33/2016, desenvolupats en el resolc 5é de la resolució de convocatòria, emetent l'informe d'avaluació corresponent.  
  
La proposta motivada de resolució que eleva el director general de l'Institut Valencià de Cultura es formula després haver vist els expedients i l'acta amb l'informe d'avaluació evacuat per la comissió tècnica de valoració nomenada a l'efecte, i després de comprovar que les persones i entitats proposades com a beneficiàries compleixen tots els requisits necessaris exigits per la convocatòria per a tindre aqueixa condició; entre els requisits no figura i no ha calgut tenir en compte altres fets, al·legacions i proves que els adduïts per les persones interessades, i en atenció al que es disposa en l'article 6, epígrafs 6 i 7, de l'ordre de bases reguladores.  
  
Fonaments normatius  
  
Primer. Per a la concessió i pagament de les subvencions, cal ajustar-se al que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en les disposicions de caràcter bàsic de la Llei 38/2003, de 17 de novembre, general de subvencions, i del Reial Decret 887/2006, de 21 de juliol, pel qual s'aprova el Reglament de desplegament de la dita llei, així com en les bases reguladores aprovades mitjançant l'Ordre 33/2016, de 18 de juliol (DOGV 7832, de 21 de juliol de 2016), i en la resolució de convocatòria de 23.05.2019, del president l'Institut Valencià de Cultura (DOGV 8559, de 30.05.2019).  
  
Segon. El Reglament d'organització i funcionament de CulturArts Generalitat, aprovat pel Decret 5/2013, de 4 de gener, i modificat, successivament, per Decret 141/2014, de 5 de setembre (DOGV núm. 7355, de 8.09.14), i el Decret 124/2016, de 30 de setembre (DOGV 7887, de 4.10.2016), ambdós del Consell, que atribueix a l'ens, en l'article 2.2.l), entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i que confereix, en l'article 4.2.j), l'atribució de resoldre la concessió dels incentius, ajudes i subvencions al president de l'entitat, que és el titular de la conselleria que exerceix les competències en matèria de cultura.  
  
Tercer. Totes les sol·licituds d'ajuda valorades s'han presentat dins del termini establit en el resolc 3r.1 de la convocatòria, i els expedients incoats s'han tramitat de conformitat amb el que es disposa en l'article 6 de les bases reguladores.  
Per tot això, en virtut de l'exposició de fets i dels fonaments normatius que han quedat exposats i la resta de preceptes legals i reglamentaris de pertinent aplicació, vistes l'acta i l'informe d'avaluació evacuat per la comissió tècnica de valoració, així com la proposta de resolució elevada pel director general de l'Institut Valencià de Cultura, en l'exercici de les competències que tinc atribuïdes, resolc  
  
  
Primer  
Concedir subvenció per al foment d'activitats musicals tals com l'organització de festivals, cursos de perfeccionament musical, concursos, projectes musicals de caràcter singular, gires i projectes de producció musical, durant els mesos de gener a novembre de 2019, per un import total de sis-cents cinquanta mil euros (650.000,00 €), segons les modalitats i les persones beneficiàries que s'especifiquen tot seguit:  
  
L'import global màxim d'aquestes ajudes és de sis-cents cinquanta mil euros (650.000,00 €) que es financen amb càrrec a la línia de subvenció S6427000, «Foment d'activitats musicals», de la secció 9, entitat 00816, del capítol IV del pressupost de l'Institut Valencià de Cultura per a 2019.  
  
Segon  
Les ajudes concedides mitjançant aquesta resolució estan acollides al règim de minimis establit en el Reglament UE número 1407/2013, de la Comissió, de 18 de desembre de 2013 (DOUE L352, 24.12.2013), relatiu a l'aplicació dels articles 107 i 108 del Tractat UE a les ajudes de minimis.  
  
Tercer  
El pagament d'aquestes subvencions queda condicionat al compliment de les obligacions assenyalades en el resolc 7é de la resolució de convocatòria, entre les quals figura la de comunicar per escrit l'acceptació segons el model de l'annex III, en un termini no superior als quinze dies hàbils següents des de la publicació, i a la justificació per part del beneficiari, d'acord amb el resolc 8é, fins a la data de 30.11.2019 assenyalada en el mateix resolc. La falta de justificació en el termini indicat determinarà la pèrdua total del dret al cobrament de la subvenció.  
  
  
Quart  
Donar publicitat a les ajudes concedides en compliment de l'assenyalat en l'article 18.1 de la Llei 38/2003, de 17 de novembre, general de subvencions.  
  
Cinqué  
Denegar l'ajuda sol·licitada per les persones i entitats que s'indiquen tot seguit, i pels motius que s'especifiquen:  
A. No haver presentat el sol·licitant la documentació reglamentaria, segons el que disposa el resol 3r, epígraf 3 de la resolució de convocatòria de 23.05.2019.  
B. No haver acreditat el sol·licitant la seua condició de beneficiari segons el resolc 1r de la resolució de convocatòria de 23.05.2019 i l'article 0.0.8.5 de les bases reguladores en el que fa referència a l'exigència que els destinataris del curs siguen alumnes que estiguen cursant, com a mínim, el grau superior.   
C. No obtindre la puntuació mínima de 65 punts exigida pel resolc 5é, epígraf 3 de la resolució de convocatòria de 23.05.2019 i l'article 3.3.1 de les bases reguladores.  
D. Presentació fora de termini, segons estableix el resolc 3r, epígraf 1 de la resolució de convocatòria de 23.05.2019, és a dir, després del 28.06.2019  
E. No haver acreditat el sol·licitant la seua condició de beneficiari segons el resolc 1r, epígraf 3 de la resolució de convocatòria de 23.05.2019 i l'article 3.6.9.6 de les bases reguladores en el que fa referència a l'exigència de disposar d'un I.A.E. com a empresa musical.  
F. El projecte presentat pel sol·licitant no s'ajusta a la finalitat, objecte i condicions d'aquesta resolució de convocatòria (número d'actuacions en el cas de la gira, edicions ja celebrades o activitat a desenvolupar que no és objecte d'aquesta modalitat en el cas dels projectes musicals de caràcter singular i festivals).  
  
G. Renúncia per desistiment del sol·licitant.  
De conformitat amb el que estableix la normativa de procediment administratiu comú, i els articles 8, 14, 46 de la Llei 29/1998, reguladora de la jurisdicció contenciosa administrativa, contra aquesta resolució de concessió, que posa fi a la via administrativa, es podrà interposar potestativament un recurs de reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del president de l'Institut Valencià de Cultura, en qualitat d'òrgan competent per a concedir les ajudes, en el termini d'un mes a comptar de l'endemà de la publicació.  
b) El recurs contenciós administratiu s'haurà de plantejar davant dels jutjats contenciosos administratius de València, en el termini de dos mesos a comptar de l'endemà de la publicació.  
  
València, 7 de novembre de 2019.- El president de l'Institut Valencià de Cultura: Vicent Marzà i Ibáñez.